Massemorderens far: – Jeg er like sjokkert som alle andre
Ti personer ble drept og syv skadet torsdag på Umpqua Community College i det som er blant de verste skolemassakrene i USAs historie. Det er ennå ikke offentliggjort hvem ofrene er. 26 år gamle Chris Harper Mercer er pekt ut som skoleskyteren. Han hadde, ifølge politiet, trolig med seg fire våpen – tre pistoler og en rifle. Mercer ble drept i en skuddveksling med politiet. I går kveld sa 26-åringens far, Ian Mercer, noen få ord til reportere som sto utenfor huset hans, melder amerikanske medier. – Dette har åpenbart vært en ødeleggende dag for meg og familien. Jeg er like sjokkert som alle andre over det som har skjedd i dag, sier Ian. Han fortsetter: – Jeg kan ikke svare på noen spørsmål akkurat nå. Jeg vil ikke svare på noen spørsmål nå. Drapsmannen bodde bare noen kilometer unna skolen i en leilighet sammen med moren sin. BAKGRUNN: Minst ti drept i skoleskyting i USAGjerningsmannens stesøster, Carmen Nesnick, er svært preget av situasjonen, skriver CBS. – Jeg skjelver fortsatt, og mamma sitter inne og gråter. Jeg vet ikke hva jeg skal gjøre, sier Nesnick. Hun pratet sist med Mercer for ett år siden. Hun beskriver han som «omsorgsfull og støttende». – Han har alltid satt alle andre foran seg selv. Han ville at alle skulle være glade. Uansett om han var trist eller sint prøvde han alltid å muntre opp andre, sier Nesnick. Les også: Kan ha advart mot skolemassakeren: «Ikke gå på skolen i morgen»
Familien til gjerningsmannen bak skolemassakren i Oregon er i dyp sorg.